Klasa: 004-45/18-04/3/01

Ur.br.: 00-18-2

Zagreb, 12.12.2018.

**POZIV NA DOSTAVU PONUDA U POSTUPKU JEDNOSTAVNE NABAVE**

1. **OPĆI PODACI O NARUČITELJU**

Institut za fiziku (skraćeni naziv IF), Bijenička cesta 46, Zagreb

OIB: 77627408491

Telefon: 01 4698888 , fax: 01 4698890

Internetska adresa: [www.ifs.hr](http://www.ifs.hr)

1. **OSOBA ZADUŽENA ZA KONTAKT**

Ime i prezime: Andrea Šimunić

Ustrojbena jedinica: Odjel za projektne aktivnosti i financije

E-pošta: nabava@ifs.hr

Gospodarski subjekti trebaju sva dodatna pitanja u vezi poziva i/ili predmeta nabave isključivo poslati u pisanoj formi na gore navedeni e-mail.

1. **PODACI O PREDMETU NABAVE**

**Predmet nabave**: Adaptacija prostorija radi privremenog preseljenja laboratorija u sklopu provedbe projekta CALT

CPV oznaka nabave: 45262700-8

Predmet nabave odnosi se radove prilagodbe prostora u svrhu preseljenja laboratorija u sklopu projekta „Centar za napredne laserske tehnike (CALT)“. U ovom postupku jednostavne nabave dozvoljeno je isključivo nuđenje cjelokupnog predmeta nabave.

**Procijenjena vrijednost nabave bez PDV-a iznosi:** 93.141,21 kuna

**Tehničke specifikacije (opis):** Izvođenje građevinsko-obrtničkih i instalaterskih radova na uređenju unutarnjih prostora Instituta za fiziku u svrhu privremenog preseljenja laboratorija, na adresi Bijenička 46, 10000 Zagreb, a sve prema Troškovniku u prilogu.

**Količina predmeta nabave:** Naručitelj je u Troškovniku odredio količinu predmeta nabave.

Ukoliko će se tijekom izvođenja radova utvrditi da neke stavke u troškovniku nije potrebno izvršiti, za iste će se umanjiti račun. Ukoliko se tijekom izvođenja radova utvrdi da je potrebno izvršiti određene radove koji nisu navedeni u troškovniku, a nužni su za dovršenje projekta, Ponuditelj je o istima obavezan odmah pisano obavijestiti Naručitelja i sastaviti troškovnik za dodatne nepredviđene radove. Izvođenju navedenih dodatnih nepredviđenih radova Ponuditelj smije pristupiti tek nakon što Naručitelj svojim potpisom odobri troškovnik. Radovi izvedeni bez odobrenja Naručitelja neće biti plaćeni Ponuditelju

1. **PODACI O PONUDI**

Sadržaj ponude:

1. Ponudbeni list (Prilog 1), ovjeren

2. Popunjeni troškovnik (Prilog 2)

Ponuditelj je dužan dostaviti popunjen Ponudbeni list iz Priloga 1. te popunjeni Troškovnik iz Priloga 2. ovog poziva. Prilikom ispunjavanja troškovnika, Ponuditelj ukupnu cijenu pojedine stavke izračunava kao umnožak količine stavke i jedinične stavke.

Cijena ponude u Ponudbenom listu iskazuje se u kunama i mora se odnositi na cjelokupni predmet nabave i sve troškove Ponuditelja.

1. **NAČIN DOSTAVLJANJA PONUDE**

**Rok za dostavu ponude:** najkasnije do 27.12.2018. u 12:00 sati.

Ponuditelji dostavljaju svoje ponude u roku za dostavu ponude isključivo elektroničkim putem na adresu e-pošte [nabava@ifs.hr](mailto:nabava@ifs.hr). Naručitelj će uzeti u obzir samo ponude koje zaprimi do isteka roka za dostavu ponude. U predmetu (subject) e-poruke koja sadrži ponudu potrebno je naznačiti evidencijski broj nabave 1/R/18.

1. **KRITERIJ ODABIRA NAJBOLJE PONUDE**

Kriterij za odabir ponude je najniža cijena.

U slučaju da su dvije ili više ponuda jednako rangirane prema zadanom kriteriju, Naručitelj će odabrati ponudu koja je zaprimljena ranije.

1. **PREGLED I OCJENA PONUDA**

Naručitelj neće provoditi javno otvaranje ponuda.

Sukladno kriteriju za odabir ponuda, Naručitelj će po proteku roka za dostavu ponuda pregledati i ocijeniti sve pristigle ponude o čemu će se sastaviti Zapisnik o pregledu i ocjeni ponuda, donijeti Odluku o odabiru te s odabranim Ponuditeljem sklopiti Ugovor o izvršenju predmetnih radova.

Odluku o odabiru Naručitelj će dostaviti svim Ponuditeljima na dokaziv način (elektroničkom poštom na kontaktnu adresu elektroničke pošte koju su Ponuditelji naveli u svojoj ponudi).

1. **ROK ZA ODABIR NAJBOLJE PONUDE**

Rok za donošenje Odluke o odabiru najpovoljnije ponude iznosi 15 dana od isteka roka za dostavu ponuda.

Rok za donošenje Odluke o poništenju postupka jednostavne nabave iznosi 15 dana od isteka roka za dostavu ponuda.

1. **MJESTO I ROK IZVRŠENJA**

**Mjesto izvršenja:** Institut za fiziku, Bijenička cesta 46, 10 000 Zagreb

**Rok početka izvršenja:** očekivani početak izvršenja ugovora je 15. veljače 2019. godine. Rok za izvršenje ugovora je 60 dana od početka izvršenja ugovora.

1. **ROK, NAČIN I UVJETI PLAĆANJA**

Naručitelj će plaćanja izvršiti u roku od 15 dana od dana zaprimljenih računa, prema obavljenim radovima sukladno stavkama troškovnika. Ponuditelj će izdavati račune Naručitelju odmah po ovjerenim Zapisnicima o izvedenim radovima, odnosno Zapisniku o primopredaji. Naručitelj nije obvezan izvršiti plaćanje ukoliko račun nije specificiran prema potpisanim Zapisnicima.

Plaćanje se obavlja na IBAN odabranog Ponuditelja. Predujam je isključen, kao i traženje sredstva osiguranja plaćanja.

1. **POUKA O PRAVNOM LIJEKU**

Sukladno odredbama članka 12. stavka 1. Zakona o javnoj nabavi, Naručitelj za nabavu radova procijenjene vrijednosti do 500.000,00 kuna nije obvezan provoditi postupke javne nabave propisane navedenim Zakonom.

Uzimajući u obzir navedeno, gospodarski subjekti/ponuditelji nemaju mogućnost žalbe u ovom postupku jednostavne nabave.

1. **OSTALO**

Ugovorne strane će eventualni spor koji nastane iz zaključenog ugovora i tijekom izvođenja radova koji su predmet ove jednostavne nabave pokušati rješavati sporazumno, a ukoliko to ne bude moguće, ugovaraju nadležnost suda u Zagrebu.

Zainteresirani gospodarski subjekti/Ponuditelji prije dostavljanja ponude za izvođenje radova mogu pregledati poslovni prostor u kojem će se izvršiti predmetni radovi, uz prethodnu najavu na telefonski broj: 01/4698866 ili e-mail: ifs@ifs.hr.

**PRILOZI**

**PRILOG 1. PONUDBENI LIST**

**PRILOG 2. TROŠKOVNIK (Excel tablica)**

# PRILOG 1. PONUDBENI LIST

**Naručitelj:** Institut za fiziku, Bijenička cesta 46, 10000 Zagreb, OIB: 77627408491

**Predmet nabave: Adaptacija prostorija radi privremenog preseljenja laboratorija u sklopu provedbe projekta CALT**

**CPV oznaka nabave: 45262700-8**

**PODACI O PONUDITELJU**

Naziv i adresa ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navod o tome je li ponuditelj u sustavu PDV-a (da/ne): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa elektroničke pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuđena cijena (bez PDV-a) / kn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos PDV-a / kn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupna ponuđena cijena (s PDV-om) / kn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rok valjanosti ponude: najmanje 30 dana od roka određenog za dostavu ponuda.

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ godine.

(mjesto) (datum)

**ZA PONUDITELJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_